CELEX: 32020R1758
Language: sk
Date: 2020-08-28 00:00:00
Title: Delegované nariadenie Komisie (EÚ) 2020/1758 z 28. augusta 2020, ktorým sa mení delegované nariadenie (EÚ) 2019/2238, pokiaľ ide o výnimku z dôvodu vysokej miery prežitia a výnimku de minimis, ktoré sa vzťahujú na rybolov určitých druhov žijúcich pri morskom dne v Severnom mori

26.11.2020   
               
               
                  SK
               
               
                  Úradný vestník Európskej únie
               
               
                  L 397/1
               
            
         DELEGOVANÉ NARIADENIE KOMISIE (EÚ) 2020/1758
         z 28. augusta 2020,
         ktorým sa mení delegované nariadenie (EÚ) 2019/2238, pokiaľ ide o výnimku z dôvodu vysokej miery prežitia a výnimku de minimis, ktoré sa vzťahujú na rybolov určitých druhov žijúcich pri morskom dne v Severnom mori
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho Parlamentu a Rady (EÚ) 2018/973 zo 4. júla 2018, ktorým sa vytvára viacročný plán pre populácie druhov žijúcich pri morskom dne v Severnom mori a ich lov, spresňuje vykonávanie povinnosti vylodiť úlovky v Severnom mori a zrušujú sa nariadenia Rady (ES) č. 676/2007 a (ES) č. 1342/2008 (1), a najmä jeho článok 11,
         keďže:
         
                     (1)
                  
                  
                     Cieľom nariadenia Európskeho parlamentu a Rady (EÚ) č. 1380/2013 (2) je postupná eliminácia odhadzovania úlovkov pri všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu.
                  
               
                     (2)
                  
                  
                     V článku 9 nariadenia (EÚ) č. 1380/2013 sa stanovuje, že sa majú prijímať viacročné plány, ktorých predmetom sú ochranné opatrenia v prípade rybolovu určitých populácií v príslušnej geografickej oblasti. V týchto viacročných plánoch sa spresňujú podrobnosti plnenia povinnosti vylodiť úlovky a obsahujú možnosť splnomocniť Komisiu na ďalšie spresnenie týchto podrobností na základe spoločných odporúčaní vypracovaných členskými štátmi.
                  
               
                     (3)
                  
                  
                     Nariadením Európskeho parlamentu a Rady (EÚ) 2018/973, ktorým sa vytvára viacročný plán pre populácie druhov žijúcich pri morskom dne v Severnom mori, sa Komisia takisto splnomocňuje prijímať delegované akty na spresnenie podrobností povinnosti vylodiť úlovky na základe spoločných odporúčaní vypracovaných členskými štátmi.
                  
               
                     (4)
                  
                  
                     Na rybolove v Severnom mori majú priamy hospodársky záujem Belgicko, Dánsko, Holandsko, Francúzsko, Nemecko a Švédsko. Tieto členské štáty a Spojené kráľovstvo po konzultácii s Poradnou radou pre Severné more a Poradnou radou pre pelagické populácie predložili 29. mája 2019 Komisii spoločné odporúčanie týkajúce sa podrobností plnenia povinnosti vylodiť úlovky v rámci rybolovu druhov žijúcich pri morskom dne v Severnom mori. Toto spoločné odporúčanie bolo zmenené 7. augusta 2019. Na základe tohto spoločného odporúčania Komisia prijala delegované nariadenie (EÚ) 2019/2238 (3).
                  
               
                     (5)
                  
                  
                     Dotknuté členské štáty a Spojené kráľovstvo predložili 8. novembra 2019 nové spoločné odporúčanie na opravu niektorých chýb a neúmyselných opomenutí v delegovanom nariadení (EÚ) 2019/2238.
                  
               
                     (6)
                  
                  
                     V spoločnom odporúčaní z 8. novembra 2019 sa navrhlo udelenie výnimky do 31. decembra 2021, pokiaľ ide o homára štíhleho uloveného vlečnými sieťami na lov pri dne vybavenými koncovým rukávcom s veľkosťou ôk aspoň 70 mm vybaveným mriežkou na selekciu druhov s rozstupom priečok maximálne 35 mm. Ide o výnimku s kladným vedeckým hodnotením (4), ktorá bola zahrnutá aj v predchádzajúcich plánoch pre odhadzovanie úlovkov. Vedecký, technický a hospodársky výbor pre rybárstvo (STECF) v roku 2018 poukázal na to, že podporné vedecké informácie vychádzali zo spoľahlivých poznatkov a že technika overovania použitá v súvislosti s väčšou skupinou flotíl je primeraná (5). Napriek tomuto kladnému vedeckému východisku Komisia v delegovanom nariadení (EÚ) 2019/2238 neúmyselne obmedzila platnosť uvedenej výnimky do 31. decembra 2020, hoci na to neboli žiadne vedecké dôvody. Uvedená výnimka by sa preto mala uplatňovať do 31. decembra 2021.
                  
               
                     (7)
                  
                  
                     Podľa uvedených posúdení výboru STECF bola v delegovanom nariadení (EÚ) 2019/2238 takisto omylom zahrnutá povinnosť predložiť dodatočné údaje najneskôr do 1. mája 2020, pokiaľ ide o výnimku pre homára štíhleho uloveného vlečnými sieťami na lov pri dne vybavenými koncovým rukávcom s veľkosťou ôk aspoň 70 mm vybaveným mriežkou na selekciu druhov s rozstupom priečok maximálne 35 mm. Táto výnimka by sa preto mala vylúčiť z povinnosti predložiť dodatočné údaje.
                  
               
                     (8)
                  
                  
                     Delegované nariadenie (EÚ) 2019/2238 omylom neobsahuje výnimku z dôvodu vysokej miery prežitia, pokiaľ ide o úlovky a vedľajšie úlovky platesy veľkej. V spoločnom odporúčaní predloženom 7. augusta 2019 sa navrhla výnimka pre platesu veľkú ulovenú určitými vlečnými sieťami s veľkosťou ôk najmenej 90 – 99 mm vybavenými panelom Seltra na cielený rybolov platesotvarých alebo iných ako platesotvarých rýb; prípadne s veľkosťou ôk najmenej 80 – 99 mm. Výbor STECF skonštatoval, že miera prežitia sa medzi príslušnými štúdiami líšila (18 – 75 %), pričom v prípade menších jedincov platesy veľkej sú zaznamenané hodnoty výrazne nižšie (6). Preto mala byť výnimka udelená len do 31. decembra 2020, čo však nebolo v článku 6 ods. 4 omylom spresnené. Okrem toho by sa povinnosť predložiť dodatočné údaje mala vzťahovať aj na túto výnimku.
                  
               
                     (9)
                  
                  
                     V spoločnom odporúčaní z 8. novembra 2019 sa navrhlo zahrnutie výnimky de minimis pre mieňa veľkého uloveného určitými vlečnými sieťami na lov pri dne s veľkosťou ôk najmenej 120 mm.
                  
               
                     (10)
                  
                  
                     Delegovaným nariadením Komisie (EÚ) 2018/2035 (7) bola udelená výnimka de minimis pre mieňa veľkého menšej než minimálnej ochrannej referenčnej veľkosti uloveného určitými vlečnými sieťami na lov pri dne s veľkosťou ôk najmenej 120 mm v podoblasti ICES 4. Výnimka sa udelila na základe vedeckých dôkazov poskytnutých členskými štátmi a schválených vedeckým posúdením (8). Výbor STECF poznamenal, že vzhľadom na morfológiu mieňa veľkého sa dá logicky predpokladať, že zvýšenie selektívnosti na zníženie nechcených úlovkov by bolo technicky náročné. Táto výnimka nebola následne zahrnutá v delegovanom Komisie (EÚ) 2019/2238 pre nedorozumenie medzi regionálnou skupinou členských štátov a Komisiou. Preto by sa mal článok 10 delegovaného nariadenia (EÚ) 2019/2238 zmeniť tak, aby v ňom bola zahrnutá.
                  
               
                     (11)
                  
                  
                     Delegované nariadenie (EÚ) 2019/2238 by sa malo zodpovedajúcim spôsobom zmeniť.
                  
               
                     (12)
                  
                  
                     Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť krátko po jeho uverejnení. Keďže delegované nariadenie (EÚ) 2019/2238 nadobudlo účinnosť 1. januára 2020, aj toto nariadenie by sa malo uplatňovať od uvedeného dátumu,
                  
               PRIJALA TOTO NARIADENIE:
         
            Článok 1
            Delegované nariadenie (EÚ) 2019/2238 sa mení takto:
            
                        1.
                     
                     
                        Článok 3 ods. 3 sa nahrádza takto:
                        
                           „3.   Výnimka uvedená v odseku 1 písm. b) bodoch 1 a 3 sa uplatňuje dočasne do 31. decembra 2020. Členské štáty, ktoré majú priamy hospodársky záujem, predložia čo najskôr, najneskôr však do 1. mája 2020, dodatočné vedecké informácie na podporu výnimky stanovenej v odseku 1 písm. b) bodoch 1 a 3. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 31. júla 2020.“;
                        
                     
                  
                        2.
                     
                     
                        článok 6 ods. 4 sa nahrádza takto:
                        
                           „4.   Výnimky uvedené v odseku 1 písm. c) a odseku 2 sa uplatňujú dočasne do 31. decembra 2020. Členské štáty, ktoré majú priamy hospodársky záujem, predložia čo najskôr, najneskôr však do 1. mája 2020, dodatočné vedecké informácie na podporu výnimiek stanovených v odseku 1 písm. c) a odseku 2. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 31. júla 2020.“;
                        
                     
                  
                        3.
                     
                     
                        článok 10 sa mení takto:
                        
                                    a)
                                 
                                 
                                    v písmene n) sa druhý pododsek pod úvodnou vetou nahrádza takto:
                                    „výnimka de minimis uvedená v tomto písmene sa predbežne uplatňuje do 31. decembra 2020. Členské štáty, ktoré majú priamy hospodársky záujem, predložia čo najskôr, najneskôr však do 1. mája 2020, dodatočné vedecké informácie na podporu tejto výnimky. Výbor STECF posúdi poskytnuté vedecké informácie do 31. júla 2020;“;
                                 
                              
                                    b)
                                 
                                 
                                    dopĺňa sa toto písmeno o):
                                    
                                                „o)
                                             
                                             
                                                v prípade rybolovu druhov žijúcich pri morskom dne vo vodách Únie podoblasti ICES 4 plavidlami, ktoré používajú vlečné siete na lov pri dne (OTB, OTT, PTB) s veľkosťou ôk najmenej 120 mm na lov mieňa veľkého:
                                                maximálne 3 % celkového ročného výlovu mieňa veľkého menšej než minimálnej ochrannej referenčnej veľkosti pri danom rybolove.“.
                                             
                                          
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. augusta 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 179, 16.7.2018, s. 1.
         
            (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
         
            (3)  Delegované nariadenie Komisie (EÚ) 2019/2238 z 1. októbra 2019, ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2020 – 2021 (Ú. v. EÚ L 336, 30.12.2019, s. 34).
         
            (4)  https://stecf.jrc.ec.europa.eu/c/document_library/get_file?uuid=f2e28988-14e4-4fdf-9770-0619edd32e64&groupId=43805.
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (6)  https://stecf.jrc.ec.europa.eu/documents/43805/2537709/STECF+PLEN+19-02.pdf/0b2566fa-f07c-4215-99a7-3b7aa1a5265e.
         
            (7)  Delegované nariadenie Komisie (EÚ) 2018/2035 z 18. októbra 2018, ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2019 – 2021 (Ú. v. EÚ L 327, 21.12.2018, s. 17)
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf/9798bf87-66be-467a-aeb9-4950cddbddfb.